Borgerne i Bælum har skulle koge vandet siden 23. december. Her blev der konstateret et for højt kimtal i vandet, og prøver har i dag vist, at kimtallet i vandet stadig er for højt. Formanden for vandværket i Bælum Hans Jørgen Christensen tager situationen roligt. -     Det er ikke farligt. Jeg koger ikke mit vand, og jeg er ikke død endnu, siger han til TV2/Nord. Borgerne under Bælum Vandværk skal regne med at koge deres vand de kommende uger. Der skal nemlig to uafhængige vandprøver til før anbefalingen kan ophæves, og resultatet af prøve to foreligger først 15. januar.
Bælum Vandværks knap 450 forbrugere skal koge vandet indtil 15. januar. Sådan lyder opfordringen i dag fra Rebild Kommune.